Мы махуэхэм
Накъыгъэм и 19, махуэку
Тэтэрстан Республикэм и Печатым и махуэщ
Тыркум щагъэлъапIэ щIалэгъуалэмрэ спортымрэ я махуэр
1712 гъэм Пётр Езанэм и унафэкIэ Урысейм и къалащхьэр Москва ирахри, Санкт-Петербург яхьащ.
1802 гъэм Франджым и дамыгъэ нэхъ лъапIэ дыдэр — ПщIэ зиIэ легионым и орденыр – къащтащ.
1922 гъэм СССР-м пионер зэгухьэныгъэр къыщызэрагъэпэщащ.
1943 гъэм СССР-м ЗыхъумэжыныгъэмкIэ и къэрал комитетым Бахъсэн ГЭС-р зэфIэгъэувэжыным теухуа унафэ къищтащ.
1985 гъэм Налшык къыщызэIуахащ Сабий творчествэм и унэ.
1991 гъэм Налшык къыщызэIуахащ Къэбэрдей лъэпкъым и япэ Конгрессыр. Абы и япэ президенту хахащ Къалмыкъ Юрий Хьэмзэт и къуэр.
Тырку Республикэм и япэ президенту щыта Ататюрк Кемал къызэралъхурэ илъэси 135-рэ ирокъу.
Италием щыщ актёр, кинорежиссёр цIэрыIуэ Плачидэ Микеле и ныбжьыр илъэс 70 ирокъу.
КъБКъУ-р къэзыуха, Хьэрып къэралхэм я лигэм и секретарь нэхъыщхьэм и къуэдзэу, Иорданием щэнхабзэмкIэ и министру щыта Нэгуэр Нанси къыщалъхуа махуэщ.
Къэрал къулыкъущIэ, УФ-м и Президентым и лIыкIуэу Центральнэ федеральнэ щIыналъэм щыIэ Беглов Александр и ныбжьыр илъэс 60 ирокъу.
«Спартак-Налшык» топджэгу гупым и тренер нэхъыщхьэ, КъБР-м физкультурэмрэ спортымкIэ щIыхь зиIэ и лэжьакIуэ Биджий Хьэсэнбий и ныбжьыр илъэс 50 ирокъу.
Уругвайм щыщ актрисэ, уэрэджыIакIуэ цIэрыIуэ Орейрэ Наталье и ныбжьыр илъэс 39-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэшх къыщешхынущ. Хуабэр махуэм градус 16 – 17, жэщым градус 12 — 14 щыхъунущ.
Накъыгъэм и 20, мэрем
Метрологием и дунейпсо махуэщ
Индыл (Волгэ) псым и махуэщ. Индыл Урысейм и мызакъуэу Европэми щынэхъ псышхуэхэм ящыщщ — абы и кIыхьагъыр километр 3530-рэ мэхъу.
1570 гъэм Антверпен (Бельгие) дунейм щыяпэу щытрадзащ географие атлас.
1873 гъэм США-м щыщ Страус Леви къигупсысащ джинсым къыхэщIыкIа гъуэншэдж лIэужьыгъуэр. А щыгъыныгъуэр ящыщщ иджыпсту дунейм бжьыпэр щызыIыгъхэм.
1875 гъэм Париж къыщащтащ метр, литр, килограмм пщалъэхэр.
1939 гъэм «КъБР-м и цIыхубэ артист», «КъБР-м гъуазджэхэмкIэ щIыхь зиIэ и лэжьакIуэ», «КъБР-м щIыхь зиIэ и егъэджакIуэ» цIэ лъапIэхэр ягъэуващ.
1942 гъэм Хэку зауэ орденым и япэ, етIуанэ нагъыщэхэр ягъэуващ.
Тхыдэ щIэныгъэхэм я доктор, профессор, УФ-м щIэныгъэмкIэ щIыхь зиIэ и лэжьакIуэ Гугу Рашад къызэралъхурэ илъэс 89-рэ ирокъу.
Физико-математикэ щIэныгъэхэм я доктор, КъБКъУ-м и профессору щыта, КъБР-м щIэныгъэхэмкIэ щIыхь зиIэ и лэжьакIуэ ЖьэкIэмыхъу Мусэбий къызэралъхурэ илъэс 81-рэ ирокъу.
УсакIуэ, тхакIуэ, КъБР-м щэнхабзэмкIэ щIыхь зиIэ и лэжьакIуэ Хьэх Сэфарбий и ныбжьыр илъэс 78-рэ ирокъу.
Урысей эстрадэм и артист цIэрыIуэ, УФ-м и цIыхубэ артист Карцев Роман и ныбжьыр илъэс 77-рэ ирокъу.
Адыгэ Республикэм и санитар дохутыр нэхъыщхьэ, медицинэ щIэныгъэхэм я доктор, АКъУ-м и профессор, ЩIДАА-м и академик Ачырэ Аслъэн и ныбжьыр илъэс 68-рэ ирокъу.
КъБР-м щIыхь зиIэ и журналист Тэтрокъуэ Астемыр и ныбжьыр илъэс 61-рэ ирокъу.
«Черкес хэку» газетым жэуап зыхь и секретарь, КъШР-м щIыхь зиIэ и журналист Абидокъуэ Лусанэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх тIэкIу къыщешхынущ. Хуабэр махуэм градус 14 – 17, жэщым градус 11 — 14 щыхъунущ.
